paragraph_text: Novo kraljevstvo je nazvano Lan Xang Hom Kao ili u doslovnom prijevodu "Kraljevstvo milijun slonova i bijelog suncobrana". Glavni grad je bio smješten u Muang Sua (također ime za Luang Prabang) i proglašen je theravada budizam novom religijom čitavog kraljevstva, što je bila posljedica Fa Ngumovog kmerskog obrazovanja. Angkorski kralj nije zaboravio na svog usvojenog sina i njegovu odanost budizmu, tako da mu poklanja jednog zlatnog budu (Fa Bang) koji postaje simbol kraljevstva i najveća svetinja koja predstavlja zaštitnika grada i kraljevstva.